**Declarație privind obligațiile principale ale utilizatorilor Aplicației**

**Info.Standard 5.0 și a restricțiilor de utilizare legală**

**Standardele constituie rezultatul creaţiei intelectuale şi sunt protejate prin drepturi de autor. Asociaţia de Standardardizare din România - ASRO este titularul drepturilor de autor asupra standardelor naţionale.**

**Biblioteca TUIASI oferă acces la standarde în format electronic, în Aplicaţia Info.Standard 5.0, standarde adoptate prin metoda elaborării versiunii române de către Asociaţia de Standardizare din România, cu respectarea termenilor și condițiilor de utilizare a acestei aplicații, conform contractului de servicii încheiat cu ASRO, a Regulamentului de Organizare și Funcționare a Bibliotecii, cod REG.19, pagina Bibliotecii** [**https://biblioteca.tuiasi.ro/baze de date/**](https://biblioteca.tuiasi.ro/baze%20de%20date/)**.**

***Obligaţiile principale ale utilizatorilor TUIASI***

**- Utilizatorii trebuie să respecte dreptul de autor al ASRO asupra aplicaţiei şi a standardelor, conform legilor în vigoare.**

**- Utilizatorii trebuie să cunoască Termenii și Condițiile aplicației Info.Standard 5.0 -** [**https://infostandard.asro.ro/ro/termeni-si-conditii**](https://infostandard.asro.ro/ro/termeni-si-conditii)**.**

**- Utilizatorii trebuie să cunoască Modul de utilizare a aplicației, disponibil la linkul -** [**https://infostandard.asro.ro/ro/help**](https://infostandard.asro.ro/ro/help)**.**

***Drepturi de autor***

**Neacordarea drepturilor de autor asupra standardelor se consideră infracţiune şi se sancţionează conform Legii nr. 8/1996, privind dreptul de autor şi drepturile conexe, cu modificările si completările ulterioare. ASRO este singurul autorizat să distribuie, prin vânzare, standarde şi să urmărească respectarea drepturilor de autor asupra acestora, în baza Legii 163/2015 privind activitatea de standardizare naţională din România.**

***Restricții de utilizare***

**Utilizatorul nu este autorizat să transmită, să copieze sau să distribuie nici un document, în nici un fel și în nici un alt scop, fără permisiunea prealabilă scrisă a ASRO, astfel:**

**(a) nu poate să distribuie în afara organizației sau să transmită copii (electronice sau în alt format) a oricărui fișier sau document din aplicație;**

**(b) nu poate să reproducă sau să fotocopieze nici un standard, fișier sau document din produsul ASRO;**

**(c) nu poate să modifice, adapteze sau să traducă nici un standard, articol, fișier sau document ASRO;**

**(d) nu poate să includă standarde, părți din standarde obținute din produsul ASRO, în lucrări sau să creeze orice alte documente derivate, pe baza oricăror publicații ASRO;**

**(e) nu poate să impună nici o taxă pentru o copie (electronică sau în alt format) a oricărui standard, părți din standard, fișier sau document obținut din aplicație;**

**(f) nu poate să arhiveze sau să transmită în afara organizației, inclusiv să stocheze, în mod sistematic, porțiuni substanțiale din standarde, fișiere sau documente obținute din produsul ASRO; includerea copiilor tipărite/electronice în pachetele de cursuri, ori în arhivele electronice sau pentru utilizarea ca suport în învățământul la distanță nu este autorizată de către acest Acord de Licență și este interzisă, fără permisiunea prealabilă scrisă a ASRO.**

**Cumpărătorul licențiat (Biblioteca TUIASI) trebuie să notifice imediat ASRO cu privire la orice utilizare neautorizată, cunoscută sau suspectată, a parolei sale sau orice încălcare a securității, cunoscută sau suspectată, inclusiv pierderea, furtul, ori divulgarea neautorizată a unei astfel de parole sau orice acces neautorizat la utilizarea Produsului ASRO și a textelor pe care acesta le include. Cumpărătorul licențiat (Biblioteca TUIASI) este singurul responsabil pentru păstrarea confidențialității parolei sale și pentru asigurarea accesului autorizat și a utilizării Produsului ASRO.**

[**https://infostandard.asro.ro**](https://infostandard.asro.ro) **– AUTENTIFICARE**

***Am luat la cunoștință și am fost informat :***

***Numele utilizatorului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Semnătura utilizatorului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***e-mail utilizator \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Acces de la data \_\_\_\_\_\_\_\_\_\_\_\_\_\_\_\_ la data \_\_\_\_\_\_\_\_\_\_\_\_\_\_\_\_\_\_\_, ora \_\_\_\_\_\_***